  Анжелика Тихонова корреспондент Удмуртиын 2019-тӥ арын толшорысен куартолэзёзь огъя 331 сюрс 600 квадрат метр мында 4 сюрс 816 патеръёс лэсьтэмын. Со сярысь Удмуртстат ивортэ. Кылем арын та дыр ӵоже ик лэсьтэм юртъёслэсь со 21 сюрс 100 квадрат метрлы яке 24 процентлы тросгес луэ. 193 сюрс 500 квадрат метр мында улон интыос нимаз адямиосын пуктэмын. Туэ толшорысен куартолэзёзь пуктэм улон интыосты 1 сюрс адямилы лыдъяса (218 сюрс 900 квадрат метр), Удмуртия Приволжск федерал округысь улосвылъёс пӧлын кыкетӥ инты басьтэ. Элькунмес бускель Татарстан гинэ азьпалтэ – отын 1 сюрс адямилы 294 сюрс 600 квадрат метр усе. Тужгес ӧжыт та лыдпуссы Самара улосвылын – 1 сюрс адямилы 101 сюрс квадрат метр. Тодэ вайытом, Удмуртия егит семьяослы улон интыен юрттонъя федерал программае пыриськыны малпа. Тегъёс: Ижкар Удмуртстат Удмуртия лэсьтськон  